
Obrazloženje izvršenja financijskog plana za razdoblje 01.01. – 30.06.2026. 



I. UVODNI DIO

Zakonski okvir:
· Zakon o proračunu (Narodne novine, br. 144/21)
· [bookmark: OLE_LINK3]Zakon o izvršavanju Državnog proračuna Republike Hrvatske za 2022. (Narodne novine, br. 6/2022, 131/2022)	
· Pravilnik o polugodišnjem i godišnjem izvještaju o izvršenju proračuna i financijskog plana (Narodne novine, br. 85/2023).

Polugodišnji izvještaj o izvršenju financijskog plana sadrži opći i posebni dio i obrazloženje. 
       Prihodi i primici, rashodi i izdaci u polugodišnjem izvještaju o izvršenju financijskog plana iskazuju se na razini odjeljka ekonomske klasifikacije.

Sažetak djelokruga rada: U osnovnoj školi Ivana Filipovića nastava je organizirana u dvije smjene (jutarnja i poslijepodnevna) u petodnevnom radnom tjednu. Školu polazi 322 učenika u 16 razrednih odjeljenja. Nastava se (redovna, izborna, dodatna i dopunska) izvodi prema Godišnjim izvedbenim kurikulumima koje je donijelo Ministarstvo znanosti, obrazovanja i mladih, operativnom Godišnjem izvedbenom odgojno obrazovnom planu i programu rada te Školskom kurikulumu.


II. OBRAZLOŽENJE OPĆEG DIJELA

(1) Opći dio polugodišnjeg i godišnjeg izvještaja o izvršenju financijskog plana sadrži:
– sažetak Računa prihoda i rashoda i Računa financiranja
– Račun prihoda i rashoda i Račun financiranja
– Stanje novčanih sredstava na početku i na kraju razdoblja

(2) Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
(3) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Financijski plan za 2026. i projekcije plana za 2027. i 2028. godinu doneseni su na 14. sjednici Školskog odbora OŠ Ivana Filipovića 29.12.2025. godine.

Osnovna škola Ivana Filipovića je u razdoblju od 01.01. – 30.06.2026. godine ostvarila sveukupno prihoda i primitaka u iznosu od 896.043,30 eura čime je ostvareno 44,81% planiranih prihoda i za 0,83 % manje nego u istom razdoblju prethodne godine. Izvršeno je rashoda i izdataka u ukupnom iznosu od 893.523,84 eura čime je izvršeno 44,69% planiranih rashoda i izdataka i za 8,81 % manje nego u istom razdoblju prethodne godine.



1. Prihodi:

Pomoći iz inozemstva i od subjekata unutar općeg proračuna ostvareni su u ukupnom iznosu od 703.661,90 eura, odnosno 47,99%  planiranih i za 5,79% više nego u istom razdoblju prethodne godine, a sastoje se od pomoći za redovnu djelatnost i plaće zaposlenika od Ministarstva Znanosti, obrazovanja i mladih i Pomoći temeljem prijenosa EU sredstava za Pomoćnike u nastavi.

Prihodi od imovine nisu ostvareni u prvoj polovini 2026. godine, iako su bili planirani, a radi se o malom iznosu kamata po žiro računu koje smo u prethodnim godinama ostvarivali od Zagrebačke banke u kojoj imamo žiro račun.

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 34.454,89 eura, odnosno 73,31% planiranih i za 0,58% više nego u istom razdoblju prethodne godine, a sastoje se od sufinanciranja roditelja za prehranu u školskoj kuhinji i Produženom boravku i uplata za izlete i predstave.

Prihodi od prodaje proizvoda i robe te pruženih usluga, prihodi od donacija ostvareni su u iznosu od 19.524,48 eura, odnosno 63,19 % u planiranih i za 79,84 % više nego u istom razdoblju prethodne godine. 
Povećani u 2026. godini zbog novog modela sufinanciranja klubova koji su u Programu javnih potreba u sportu Grada Zagreba. Klubovima se obračunavaju i šalju računi mjesečno, a refundaciju mogu zatražiti nakon plaćanja računa.

Prihodi iz nadležnog proračuna i od HZZO-a temeljem ugovornih obveza ostvareni su u ukupnom iznosu od 138.402,03 eura, odnosno 32,10 % planiranih i za 6,51 % manje nego u istom razdoblju prethodne godine. 


2. Rashodi:

Rashodi za zaposlene izvršeni su u iznosu od 746.659,18, odnosno 48,03 % planiranih i za 8,03 %  manje nego u istom razdoblju prethodne godine, a sastoje se od rashoda za zaposlene koje financira Ministarstvo znanosti, obrazovanja i mladih, rashoda za zaposlene u okviru programa Produženog boravka, Vikenda u sportske dvorane, Pomoćnika u nastavi i Građanskog odgoja koje financira Grad Zagreb i rashoda za zaposlene u okviru programa Pomoćnici u nastavi financiranih iz EU projekta.

Materijalni rashodi izvršeni su u iznosu od 141.767,27 eura, odnosno 41,07 % planiranih i za 14,89% manje nego u istom razdoblju prethodne godine, a izvori financiranja za materijalne rashode su osim sredstava iz Proračuna Grada Zagreba, vlastiti prihodi, pomoći iz drugih proračuna, prihodi za posebne namjene i pomoći temeljem prijenosa EU sredstava. 

Financijski rashodi izvršeni su u iznosu od  1.034,80 eura, odnosno 51,74 % planiranih i za 18,73 % više nego u istom razdoblju prethodne godine. Izvršeni su iz izvora Proračuna Grada Zagreba, vlastitih prihoda i prihoda za posebne namjene. 

Naknade građanima i kućanstvima na temelju osiguranja i druge naknade izvršeni su u iznosu od 499,28 eura, odnosno 0,85 % planiranih i za 478,94 % više nego u istom razdoblju prethodne godine. Velika razlika u odnosu na planirano se odnosi na radne udžbenike za učenike koje financira Ministarstvo znanosti, obrazovanja i mladih i Radne bilježnice koje financira Grad Zagreb, koji su planirani, a realizacija nabave udžbenika i radnih bilježnica će biti u drugoj polovini godine. Osim udžbenika, stavka naknade građanima i kućanstvima u naravi odnosi se i na financiranje prehrane učenika slabijeg imovinskog stanja od sredstava koje škola prikupi na Božićnom sajmu i na nagradu "Professor Balthazar" za osvojeno 1.,2. ili 3. mjesto na državnim natjecanjima koju dodijeljuje Grad Zagreb.

Ostali rashodi - Radi se o  projektu: Menstrualne potrepštine, kojim se nabavljaju higijenske potrepštine za učenice naše škole iz izvora Opći prihodi i primici i Pomoći iz drugih proračuna. Nisu izvršeni u razdoblju od 01.01. do 30.06.2026., jer još nismo dobili planirana sredstva.
Rashodi za nabavu proizvedene dugotrajne imovine izvršeni su u iznosu od 3.563,31 eura, odnosno  9,4 % planiranih  i za 594,63 % više nego u istom razdoblju prethodne godine, a izvor financiranja rashoda za nabavu proizvedene dugotrajne imovine su Vlastiti prihodi.
Za razliku od prve polovine 2025. godine kad smo imali jako male rashode za nabavu proizvedene dugotrajne imovine u 2026. godini smo nabavili uredski namještaj u iznosu od 3.073,46 eura, komunikacijsku opremu u iznosu od 454,30 i knjige u iznosu od 35,55 eura.


Podaci o stanju novčanih sredstava na računima na početku i na kraju razdoblja 	

	STANJE NOVČANIH SREDSTAVA
	IZNOS (EUR)

	Stanje novčanih sredstava na računima na početku razdoblja - 01.01.2026.
	70.983,85

	STANJE NOVČANIH SREDSTAVA
	IZNOS (EUR)

	Stanje novčanih sredstava na računima na kraju razdoblja – 30.06.2026.
	66.145,47





III. OBRAZLOŽENJE POSEBNOG DIJELA - PROGRAMA (AKTIVNOSTI/PROJEKATA)

Posebni dio godišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Osnovna škola Ivana Filipovića provodi sljedeći program: 


Program: 3109 DJELATNOST USTANOVA OSNOVNOG ŠKOLSTVA

Zakonske i druge podloge za provedbu programa: Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017,  68/2018 98/2019, 64/2020, 151/2022 i 156/2023), Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 63/10)

Cilj programa: Osigurati sustavan način poučavanja učenika; poticati i kontinuirano unaprjeđivati razvoj učenika u skladu s njegovim sklonostima i sposobnostima; osposobiti učenike za učenje; osigurati učenicima stjecanje temeljnih i stručnih kompetencija, osposobiti ih za rad i rad u promjenjivom društveno-kulturnom kontekstu; odgajati i obrazovati učenike  u skladu s općim kulturnim i civilizacijskim vrednotama. Program se nastoji realizirati pružanjem usluga osnovnoškolskog odgoja i obrazovanja od strane učitelja i stručnih suradnika. Kako bi u ostvarivanju zadanih programa bili što uspješniji planirano je kontinuirano stručno usavršavanje i osposobljavanje svih učitelja, stručnih suradnika i ostalih djelatnika škole. Nastojat će se podići kvaliteta nastave na što višu razinu uključujući podizanje i materijalnih i drugih uvjeta za rad u skladu s mogućnostima Škole. Posebnu pozornost obratili smo na podizanje kvalitete socijalne komunikacije i odnosa među učenicima, učiteljima, roditeljima i ostalim subjektima koji sudjeluju u procesu odgoja i obrazovanja kroz niz kvalitetnih programa, radionica i aktivnosti.

Ostvarenje cilja programa: U prvoj polovini 2026. godine učitelji redovito održavaju izvannastavne aktivnosti, dopunsku i dodatnu nastavu za koje koriste dodatne materijale (listiće, hranu, različite materijale za kreativno izražavanje, održavanje školskog vrta …). Kroz organizaciju i provedbu različitih natjecanja učenici pokazuju stupanj temeljnih kompetencija (Dabar, Večer matematike, Atom liga, Mat liga, Lucko, Klokan bez granica…). Provedba i organizacija različitih terenskih nastava ostvaruje odgoj i obrazovanje u skladu s općim kulturnim i civilizacijskim vrednotama. Podizanje kvalitete socijalne komunikacije i odnosa među učenicima se ostvaruje kroz razne radionice i projekte (Mala škola životnih vještina, Bajkaonica, Glazbena slušaonica, Budimo prijatelji, CAP program, Krenimo i mi, Biciklom u školu, Petica-igrom do zdravlja…). Učitelji, stručni suradnici i ostali djelatnici škole prisustvuju različitim jednodnevnim ili višednevnim edukacijama u svrhu uspješnijeg planiranja nastave, aktivnosti i projekata (Županijska stručna vijeća, UPS! (učiteljski proljetni skup), Hrvatska udruga ravnatelja osnovnih škola…)

U okviru programa provode se sljedeće aktivnosti/projekti: 


Aktivnost A310901. REDOVNA DJELATNOST PRORAČUNSKIH KORISNIKA

Sredstva za financiranje minimalnog financijskog standarda osnovnoškolskog odgoja i obrazovanja Grada Zagreba u periodu od 01.01. – 30.06.2026. godine osiguravaju se u proračunu Grada Zagreba na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.
Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju, i to: materijalni i financijski rashodi, rashodi za materijal, dijelove i usluge tekućeg i investicijskog održavanja.
Osim sredstava Proračuna Grada Zagreba za provođenje redovne djelatnosti u periodu od 01.01. – 30.06.2026.  godine koristila su se sredstva iz Vlastitih prihoda koje škola osigurava iznajmljivanjem školskih prostora, ostali prihodi za posebne namjene koje škola osigurava sufinanciranjem roditelja aktivnosti Prehrane, Produženog boravka i izvannastavnih aktivnosti, pomoći iz drugih proračuna i pomoći temeljem prijenosa EU sredstava za projekt Pomoćnici u nastavi.


Aktivnost A023109 A310902. PRODUŽENI BORAVAK

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Organizira se za učenike I., II., III. i iznimno IV. razreda. Za školsku godinu 2025./2026. planiran je jedinstven mjesečni iznos sudjelovanja roditelja učenika u cijeni programa produženog boravka: - za učenike I., II. i III. Razreda - 26,54 eura, a za učenike IV. razreda 46,45 eura. Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti samo ako roditelji ostvaruju olakšice u plaćanju utvrđene ovim programom. U Osnovnoj školi Ivana Filipovića organizirane su četiri skupine produženog boravka koje pohađaju učenici I. i II. i III. razreda.


	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učitelja u produženom boravku

	Broj učitelja koji realiziraju program produženog boravka
	Broj učitelja
	4
	4
	100,00

	Broj učenika u produženom boravku



	Broj učenika koji su uključeni u program produženog boravka
	Broj učenika
	94
	94

	100,00

	Sredstva za plaće i ostala materijalna prava, prijevoz i ostale naknade učiteljima iz proračuna
	Iznos sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju
	Iznos u eurima
	114.800,00
	51.223,33
	44,62

	Sredstva za plaće i ostala materijalna prava, prijevoz i ostale naknade učiteljima iz uplata roditelja
	Iznos razlike sredstava za plaću koja se financira iz uplata roditelja
	Iznos u eurima
	23.300,00
	12.011,48
	51,55







Aktivnost A310903.  NABAVA DRUGIH OBRAZOVNIH MATERIJALA

Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.), sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnome proračunu. Udžbenici nabavljeni sredstvima Državnoga proračuna vlasništvo su škole, a postupanje s njima regulirano je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (Narodne novine, broj 46/2019.).

Grad Zagreb radi zaštite standarda učenika i njihovih roditelja, osigurati i u školskoj godini 2025./2026. druge obrazovne materijale koji su besplatni za:
- učenike osnovnih škola kojima je osnivač Grad Zagreb (111 redovnih osnovnih škola i 4 osnovne škole za učenike s teškoćama u razvoju),
- učenike privatnih osnovnih škola (13 škola) koje organiziraju odgojno-obrazovni rad na području Grada Zagreba,
- učenike ustanova u sustavu socijalne skrbi (3 ustanove),
- učenike osnovnih škola koji imaju prebivalište na području Grada Zagreba, a pohađaju školu izvan Grada Zagreba


Aktivnost A310904 SUFINANCIRANJE PREHRANE

Vlada Republike Hrvatske donijela je 30. srpnja 2025. godine Odluku o kriterijima i načinu financiranja, odnosno sufinanciranja prehrane za učenike osnovnih škola za školsku godinu 2025./2026. (Narodne novine 108/25, u daljnjem tekstu: Odluka). Slijedom navedene odluke, Ministarstvo znanosti, obrazovanja i mladih u školskoj godini 2025./2026. podmiruje troškove sufinanciranja prehrane za svakog učenika osnovne škole uključenog u školsku prehranu u iznosu od 1,33 € po danu kada je na nastavi. Grad Zagreb i dalje sufinancira dio prehrane po socijalnim kategorijama. Time je znatno smanjeno učešće roditelja u cijeni prehrane učenika.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učenika za koje se sufinancira prehrana

	Broj učenika koji su uključeni u program prehrane 
	Broj učenika
	315

	312

	99,05

	Planirana sredstva iz Gradskog proračuna za prehranu učenika 
	Sredstva za prehranu- kojima se sufinanciraju troškovi namirnica iz proračuna
	Iznos u eurima
	17.800,00
	859,13
	4,83


	Planirana sredstva iz Državnog proračuna za prehranu učenika 
	Sredstva za prehranu- kojima se sufinanciraju troškovi namirnica iz proračuna
	Iznos u eurima
	72.900,00
	41.847,00
	57,40


	Planirana sredstva od uplata roditelja za prehranu
	Sredstva za prehranu- kojima se sufinancirana uplatama roditelja 
	Iznos u eurima
	11.000,00
	300,00
	2,73




U razdoblju od 01.01. – 30.06.2026. u školskoj kuhinji se hrani 312 učenika. Većina učenika konzumira mliječni obrok, učenici produženog boravka konzumiraju tri obroka: mliječni obrok, ručak i užinu, a sve veći je interes za ručkom među djecom koja nisu uključena u Produženi boravak.  


Aktivnost A310905. IZVANNASTAVNE I OSTALE AKTIVNOSTI

Sredstva su namijenjena za troškove prijevoza sudionika programa poduke plivanja, programa natjecanja i smotri kao i programa izvannastavnih i izvanškolskih aktivnosti. Temeljem Nastavnog plana i programa za osnovnu školu u Republici Hrvatskoj koji je donijelo Ministarstvo znanosti, obrazovanja i mladih 3. kolovoza 2006. u osnovnim se školama provodi program poduke plivanja za učenike drugih razreda. Program poduke plivanja provodi se po cijeni od 26,54 eura (PDV uključen), po učeniku za 15 sati poduke, a troškove provedbe snosi Grad Zagreb. Grad Zagreb financira i troškove natjecanja, susreta i smotri učenika koji se organiziraju od školske do državne razine, a u skladu s programom Ministarstva znanosti i obrazovanja i mladih i Agencije za odgoj i obrazovanje.
U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.


Aktivnost A310906. ŠKOLA U PRIRODI

Škola u prirodi, kao zaseban oblik terenske nastave, organizira se, u pravilu, višednevno, na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje. Program ima važnu odgojnu i obrazovnu zadaću, a njegov je cilj unaprjeđivanje zdravlja djece boravkom i kretanjem u prirodi, poticanje radosti otkrivanja, istraživanja i stvaranja učenjem izvan škole, timski rad, stvaranje kvalitetnih odnosa unutar odgojno-obrazovne skupine, poticanje intelektualnog i emotivnog razvoja te poticanje razvoja zdravih životnih navika. Od osobitog je značenja interdisciplinarno povezivanje sadržaja različitih nastavnih predmeta te lakše i brže učenje. Radom, učenjem i druženjem u Školi u prirodi učenici trećih i četvrtih razreda provjeravaju znanja i iskustva te vježbaju i primjenjuju ih u stvarnoj životnoj sredini. Program je razrađen na nastavne sadržaje, sportsko-rekreacijske sadržaje i slobodno vrijeme, a svi nastavni predmeti u Školi u prirodi izvode se prema nastavnom planu.


Aktivnost A310907. VIKENDOM U SPORTSKE DVORANE

Voditelji programa “Vikendom u sportske dvorane“ su učitelji tjelesne i zdravstvene kulture (profesori kineziologije) koji organiziraju i provode elementarne i sportske aktivnosti u osnovnim školama. Cilj Programa je kvalitetno organiziranje slobodnog vremena učenika u matičnim školama i uključivanje što većeg broja učenika u organizirane oblike bavljenja sportskim aktivnostima. Program se realizira kroz redovne aktivnosti: rekreativno bavljenje sportskim aktivnostima tijekom tjedna, programe natjecanja,  sportske susrete učenika – polaznika programa. Program je besplatan za sve učenike, te ga financira Grad Zagreb. Sukladno sredstvima osiguranima u Proračunu Grada Zagreba, osiguravaju se materijalni uvjeti za plaće, naknade i troškove prijevoza djelatnika koji realiziraju program Vikendom u sportske dvorane.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učitelja 
	Broj učitelja koji provode program 
	Broj učitelja
	1
	1
	100,00

	Ukupan iznos sredstava potreban za provođenje programa 
	Visina plaće koja je određena Kolektivnim ugovorom za  zaposlenike u osnovnoškolskom odgoju i obrazovanju i Programom javnih potreba
	Iznos u eurima
	46.200,00
	18.781,75
	40,65



Aktivnost Vikendom u sportske dvorane provodi se u našoj školi od 2008. godine i učenici naše škole pokazuju veliki interes za tu aktivnost. 


Aktivnost A023109A310908. POMOĆNICI U NASTAVI
 
Sukladno Zakonu o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10 - ispravak, 90/11, 16/12, 86/12, 126/12 - pročišćeni tekst, 94/13, 152/14, 7/17, 68/18, 98/19, 64/20 - Uredba, 151/22 i 156/23), Zakonu o osobnoj asistenciji (Narodne novine 71/23), Državnom pedagoškom standardu osnovnoškolskog sustava odgoja i obrazovanja (Narodne novine 63/08 i 90/10) i Pravilniku o pomoćnicima u nastavi i stručnim komunikacijskim posrednicima (Narodne novine 85/24), u rad škola uključuju se pomoćnici u nastavi / stručni komunikacijski posrednici s ciljem osiguravanja primjerene potpore učenicima s teškoćama u razvoju u školskom okruženju.


	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj pomoćnika u nastavi
	Broj pomoćnika u nastavi za rad s učenicima s teškoćama
	Broj pomoćnika
	2
	2
	100,00

	Broj učenika
	Broj učenika 
	Broj učenika 
	2
	2
	100,00

	Ukupan iznos sredstava potreban za provođenje programa
	Iznos sredstava za plaću pomoćnika u nastavi 
	Iznos u eurima
	36.390,00
	16.255,12
	44,67




Aktivnost A023109A310911 GRAĐANSKI ODGOJ

Od ove školske godine naša škola se uključila u izvannastavnu aktivnost "Građanski odgoj i obrazovanje" pod nazivom Zajednica aktivnih građana – ZAG koju financira Grad Zagreb. Neto satnica za učitelje i stručne suradnike koji provode ZAG kao prekovremeni rad iznosi 9,95 eura. Grad Zagreb osigurava i svakoj formiranoj grupi iznos od 663,61 euro za organizaciju i provedbu aktivnosti izvanučioničke nastave, kao i za nabavu potrebnih nastavnih materijala i pribora.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učitelja uključenih u program
	Broj učitelja uključenih u program
	Broj učitelja
	3
	3
	100,00

	Ukupan iznos sredstava potreban za provođenje programa
	Iznos sredstava za plaću za prekovremeni rad učitelja uklučenih u program Građanski odgoj
	Iznos u eurima
	3.800,00
	3.972,07
	104,53




Aktivnost A023109K310901 ODRŽAVANJE I OPREMANJE OSNOVNIH ŠKOLA

U prvoj polovini 2026. godine u sklopu Projekta participativnog budžetiranja učenika u zagrebačkim osnovnim i srednjim školama i učeničkim domovima Osnovna škola Ivana Filipovića je dobila 3.000,00 eura od Grada Zagreba za financiranje projekta koji je prijavljen, od toga se 1.599,00 eura odnosi na usluge tekućeg i investicijskog održavanja, a 1.401,00 euro na uredsku opremu i uređaje. Sredstva nisu još utrošena.

Iz sredstava vlastitih prihoda u 2026. godini smo nabavili uredski namještaj u iznosu od 3.073,46 eura, komunikacijsku opremu u iznosu od 454,30 i knjige u iznosu od 35,55 eura.


Aktivnost A023109T310903 SUFINANCIRANJE PROJEKATA PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE

[bookmark: _Hlk118414383]Grad Zagreb i Hrvatska akademska i istraživačka mreža - CARNET potpisali su 1. srpnja 2019. Ugovor o sudjelovanju u drugoj fazi programa "e-Škole: Uspostava razvoja digitalno zrelih škola" koja traje do kraja 2023. godine. Program je financiran sredstvima Europskog fonda za regionalni razvoj, Europskog socijalnog fonda te državnog proračuna.
Grad Zagreb kao osnivač škola participira pružanjem podrške koja je potrebna radi održivosti projekta kroz:
-   imenovanje stručnjaka za tehničku podršku i osiguranje sredstava za financiranje njihova rada koji se sastoji od pružanja tehničke podrške za korištenje mreže i ostalo;
-   u slučaju potrebe, a prije najavljenog početka radova, ishođenje dozvole za rad na zgradama škole u svrhu uspostave lokalne mreže škole ili njezina opremanja za potrebe projekta;
-   osiguranje održivosti mreže i opreme nakon završetka projekta u skladu s odredbama i rokovima zadanima u okviru financiranja EU projekata.

	Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj učitelja 
	Broj učitelja koji provode program 
	Broj učitelja
	1
	1
	100,00

	Ukupan iznos sredstava potreban za provođenje programa 
	Ukupan iznos sredstava potreban za provođenje programa
	Iznos u eurima
	1.400,00
	602,37
	43,03




Aktivnost T310906. BESPLATNE MENSTRUALNE POTREŠTINE

Projektom Menstrualne potrepštine se nabavljaju higijenske potrepštine za učenice naše škole iz izvora Opći prihodi i primici i Pomoći iz drugih proračuna. Nisu izvršeni u razdoblju od 01.01. do 30.06.2026., jer još nismo dobili planirana sredstva.


Aktivnost T310907. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA VII

Grad Zagreb uputio je 11. listopada 2024. projektnu prijavu na Javni poziv Ministarstva znanosti, obrazovanja i mladih za dostavu projektnih prijedloga - Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VII., objavljen u okviru Europskog socijalnog fonda plus i Programa "Učinkoviti ljudski potencijali" 2021. - 2027. Cilj je Projekta osiguravanje inkluzivnog obrazovanja učenika s teškoćama u razvoju u osnovnoškolskim i srednjoškolskim odgojno-obrazovnim ustanovama Grada Zagreba. Pomoćnici u nastavi/stručni komunikacijski posrednici sklapaju ugovore o radu sa školama na određeno vrijeme, a bruto satnica iznosi 9,08 eura.


	[bookmark: _Hlk235713323]Pokazatelj rezultata
	Definicija pokazatelja
	Jedinica mjere
	Planirana vrijednost
	Ostvarena vrijednost 
	Indeks

	Broj pomoćnika u nastavi
	Broj pomoćnika u nastavi za rad s učenicima s teškoćama
	Broj pomoćnika
	2
	2
	100,00

	Broj učenika
	Broj učenika 
	Broj učenika 
	2
	2
	100,00

	Ukupan iznos sredstava potreban za provođenje programa
	Iznos sredstava za plaću pomoćnika u nastavi (ugovor o radu, ugovor o djelu, studentski ugovor)
	Iznos u eurima
	73.120,00
	17.614,23
	24,09









RAVNATELJICA

                                                                                    _________________________
                                                                                   Tanja Kusturin, dipl. uč.
